รู้สึกน้อยใจคนใกล้ตัวไปหมด ใครๆก็ไม่สนใจ ยิ่งเวลาอยู่กับพี่น้องจะมีข้อเปรียบเทียบตลอดเวลาพี่เราเป็นอะไรแม่และทุกคนจะให้ความสำคัญเป็นห่วงมาก แต่พอเราเป็นทั้งๆที่โรคเดียวกัน แต่ทุกคนกลับเฉย ไม่เคยถามถึงิาการหรืออะไรเลยจนเราอึดอัดอยากบอกให้รู้แต่ก็ไม่มีใครฟังเลย อยู่กับแฟน แฟนก็พูดแต่เข้าใจๆเรา แต่เอาเข้าจริงๆ เค้าก็ไม่เคยเข้าใจเราแค่ปัดความรำคาญ จนความรู้สึกทุกอย่างมันสะสมมาเรื่อยๆ แอบร้องไห้หลายครั้งมาก คิดอยากจะตายก็หลายครั้ง เคยกินยานอนหลับเป็นสิบเม็ดเพราะคิดว่าหลับๆไปจะได้ไม่ต้องเจออะไรแบบนี้อีก แบบนี้เรียกว่าเป็นอะไรคะ โรควิตกกังวลคิดไปเอง หรือเรียกว่าโรคซึมเศร้าได้มั้ยคะ
repostสวัสดีค่ะ จากเหตุการณ์ดังกล่าวมาน่าจะมีความน้อยเนื้อต่ำใจ หรือการเปรียบเทียบความสามารถของตนเองกับผู้อื่น จนทำให้เกิดความเครียด ความกดดัน ซึ่งการแก้ปัญหาหลักๆต้องอยู่ที่การปรับตัวเราและทัศนคติ ไม่ให้ความสำคัญกับในเรื่องบางเรื่องมากเกินไป รู้จักปล่อยวาง และทำตัวเองให้ดีที่สุดก็น่าจะสบายใจแต่ถ้ายังมีอาการดังกล่าวมาเรื้อรัง อาจเสี่ยงเป็นภาวะซึมเศร้าหรือโรคซึมเศร้า ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ และหากเป็นติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้าได้ ควรไปพบจิตแพทย์เพื่อประเมินสภาพจิตและรับการรักษาอย่างเหมาะสมด้วยยาหรือจิตบำบัดต่อไป